Vedtagelse af fremtidig løsning vedrørende egetræer på [adresse] 
Sagsfremstilling 
10.    Vedtagelse af fremtidig løsning vedrørende egetræer på [adresse]  
                                                                                                                        Åbent 
Sagsnr.: 326-2015-54983       J.nr.: 04.01.11            Kjeld Johansen.: 326-2015-314993 
  
[adresse] 
I forbindelse med Erhvervs- og udviklingskonferencen i 2008 modtog kommunen et tilbud om en gave fra 
planteskoleejer Henrik Andreasen i form af 31 egetræer. Henrik Andreasen var indbudt som deltager i 
konferencen. 
  
Et af emnerne på konferencen var "Den smukke Industriby", hvor blandt andet fokus på indfaldsveje til byen indgik. 
  
Ønsket med gaven var at gøre indfaldsvejene smukkere og signalere bedre miljø ved bekæmpelse af CO2. 
Herudover skulle de 31 gedigne egetræer symbolisere de 31 byrådsmedlemmer i den nye Kommune. 
  
Kommunen modtog gaven og træerne blev i april 2008 plantet ved indfaldsvejen fra Holbæk. 
  
Efterfølgende er egetræerne af flere omgange blevet vandaliseret, og alle træer fremstår nu som buskede træer i 
cirka 1,50 meters højde. 
  
Der har været spørgsmål til kommunen om træernes fremtid. 
  
Mulige løsninger 
  
1. Alle træer ryddes, og der anlægges græsplæne. Pris cirka 30.000 kr. 
  
2. Alle træer ryddes og alle oprindelige 31 træer reetableres. 
Rydning, bortskaffelse og genplantning: Pris cirka 80.000 kr. 
  
3. De vandaliserede træer bevares på den nuværende placering og med et lille plejetiltag i form af beskæring. Pris 
cirka 2.000 kr. 
Idéen i denne løsning er, at de fremtidige træer vil fremstå som flerstammede og krogede egetræer. På nuværende 
tidspunkt mangler der 9 af de oprindeligt plantede træer. I denne løsning foreslås disse ikke genplantet, da de 
eksisterende fremtidige flerstammede træer vurderes at kunne udfylde hullerne fint. 
  
4. Der arbejdes på at nedlægge den nuværende plads langs [adresse], og nye træer indtænkes i udviklingsplanen 
for erhvervsområdet ved [adresse]. Pris cirka 80.000 kr. til rydning, bortskaffelse og genplantning. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, 
· at der arbejdes på, at pladsen langs [adresse] nedlægges, 
· at nye træer indtænkes i udviklingsplanen for erhvervsområdet ved [adresse], og 
· at etableringen af de nye træer finansieres over byggemodningsprojektet for erhvervsområdet ved [adresse]. 
  
ØKONOMISKE KONSEKVENSER 
Udgiften vil ligge på mellem 2.000 kr. og 80.000 kr. afhængig af den valgte løsning. Finansieringen af udgiften vil 
være afhængig af den valgte løsning.  
Det foreslås, at løsning 4 finansieres via byggemodningsprojektet for erhvervsområdet ved [adresse]. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Vej, Ejendom og Affald. 
Bilag 1 - kortbilag 
326-2015-339667 
